Beliansky potok (prítok Turca)

Beliansky potok je potok v dolnom Turci, vo východnej časti okresu Martin. Je to pravostranný prítok Turca s dĺžkou 20,3 km, je tokom IV. rádu. Vo Veľkej Fatre preteká Belianskou dolinou, v okolí obce Žabokreky výrazne meandruje. Až po sútok s Vôdkami tečie územím Národného parku Veľká Fatra.

Prameň 
Pramení vo Veľkej Fatre na severnom svahu Borišova (1 509,5 m n. m.) v nadmorskej výške približne 1 420 m n. m.

Smer toku  
Od prameňa tečie sprvu na sever, potom k sútoku so Suchou na severoseverovýchod a na krátkom úseku opäť na sever. Od sútoku s prítokom spod Košarísk už pokračuje severozápadným smerom. Od sútoku s prítokom z Krušovej doliny tečie smerom na západoseverozápad, nad sútokom s Vôdkami sa stáča na západ. Od sútoku s Necpalským potokom znovu tečie severozápadným smerom, severne od Koštian nad Turcom znovu mení smer a na krátkom úseku tečie k ústiu smerom na sever.

Geomorfologické celky 
Veľká Fatra, geomorfologický podcelok Lysec
Turčianska kotlina, geomorfologický podcelok Mošovská pahorkatina

Prítoky  
pravostranné: Suchá, prítok z oblasti Pohorelej, prítok (683,8 m n. m.) spod kóty 1 152 m, Šindeľná, prítok z Hornej Svinnej, Okoličné (0,8 km), Sviňacia (0,5 km), Slavková (1,6 km), Vôdky
ľavostranné: prítok spod kóty 1 118,4 m, Borišovec, Lučivné, Martinová (1,3 km), prítok (502,6 m n. m.) z Holatína, prítok zo severovýchodného svahu Chlmu (728,1 m n. m.), potok prameniaci západne od dulického cintorína, Dulický potok a Necpalský potok

Ústie  
Do Turca sa vlieva severne od obce Košťany nad Turcom v nadmorskej výške cca 404,8 m n. m.

Obce  
Belá-Dulice (intravilánom miestnej časti Belá) 
Žabokreky (okrajom intravilánu)
Košťany nad Turcom (okrajom intravilánu)

Referencie

Iné projekty 

Potoky na Slovensku
Povodie Turca
Vodné toky vo Veľkej Fatre
Vodné toky v Turčianskej kotline
Belá-Dulice
Vodné toky v okrese Martin